சங்க இலக்கிய நூல்களான பத்துப்பாட்டில் பெரும்பாணாற்றுப்படையும் ஒன்று. சங்க இலக்கியங்களான திருமுருகாற்றுப்படை, பொருநராற்றுப்படை, சிறுபாணாற்றுப்படை, முல்லைப்பாட்டு,  மதுரைக்காஞ்சி, நெடுநல்வாடை, குறிஞ்சிப்பாட்டு, பட்டினப்பாலை, மலைபடுகடாம் போன்று பெரும்பாணாற்றுப்படையும்  தொகை நூல்களுளொன்று இஃது, 500 அடிகள் அமைந்த நேரிசை ஆசிரியப் பாவினால் இயன்றது. பாணன்  ஒருவன்,  மற்றொரு பாணனை காஞ்சியை ஆண்ட தொண்டைமான் இளந்திரையனிடம்,  செல்லுமாறு  ஆற்றுப்படுத்துவதாக   அமைந்துள்ளது இந்நூல் .ஆதாரம்: தமிழ்ப் பணி மன்றம் வலைப்பூ.https://thamizhppanimanram.blogspot.com/2019/10/04-ilakkiyam.html  சிறுபாணாற்றுப் படையை (269 அடி) விட அடியளவில் பெரியதாகையால் (500 அடி) இந்நூல் பெரும்பாணாற்றுப் படை எனப் பெயர் பெற்றது. காஞ்சி மன்னன் இளந்திரையனது சிறப்பு, , குறிஞ்சி நில மக்களின் இயல்பு, முல்லை நில மக்கள் வாழ்க்கை, மருத நிலக் கழனி வளம், இளந்திரையனின் போர் வெற்றி எனப் பல பகுதிகளாக அமைந்தது இந்நூல்.